ประกาศกรมสรรพสามิตเรื่อง กำหนดให้ผู้ได้รับใบอนุญาตขายสุราประเภทที่๒ สำหรับคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรใช้เครื่องหมายบนภาชนะบรรจุสุรา[๑] เพื่อให้สุราที่ขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรมีเครื่องหมายอย่างใดอย่างหนึ่งบนภาชนะบรรจุสุราให้เห็นอย่างชัดเจนว่าเป็นสุราที่ขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรและเพื่อประโยชน์ในการควบคุมการจัดเก็บภาษีสรรพสามิต อาศัยอำนาจตามความในข้อ ๘ (๔)แห่งกฎกระทรวงการอนุญาตขายสุรา พ.ศ. ๒๕๖๐ อธิบดีกรมสรรพสามิตจึงออกประกาศไว้ดังต่อไปนี้ข้อ๑ ในประกาศนี้เครื่องหมายหมายความว่า เครื่องหมายที่ใช้ปิดบนภาชนะบรรจุสุราตามตัวอย่างเครื่องหมายท้ายประกาศนี้ผู้ได้รับใบอนุญาตขายสุราประเภทที่๒ หมายความว่า ผู้ได้รับใบอนุญาตขายสุราประเภทที่ ๒ สำหรับคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรข้อ๒ ให้ผู้ได้รับใบอนุญาตขายสุราประเภทที่๒ ใช้เครื่องหมายตามหลักเกณฑ์ วิธีการ และเงื่อนไข ที่กำหนดในประกาศนี้ข้อ๓ ให้ผู้ได้รับใบอนุญาตขายสุราประเภทที่ ๒ยื่นหนังสือขออนุญาตให้หน่วยงานของรัฐหรือรัฐวิสาหกิจที่มีความสามารถในการจัดพิมพ์เครื่องหมายและมีระบบควบคุมการเบิกจ่ายและการติดตามเครื่องหมายเป็นผู้พิมพ์เครื่องหมายต่อสรรพสามิตพื้นที่ณ สำนักงานสรรพสามิตพื้นที่ที่สถานที่ขายสุราตั้งอยู่ให้สรรพสามิตพื้นที่ส่งหนังสือขออนุญาตให้ผู้อำนวยการสำนักมาตรฐานและพัฒนาการจัดเก็บภาษี๑ เพื่อพิจารณาอนุญาตเมื่อผู้อำนวยการสำนักมาตรฐานและพัฒนาการจัดเก็บภาษี๑ มีคำสั่งอนุญาตแล้ว ให้แจ้งคำสั่งดังกล่าวให้สรรพสามิตพื้นที่และผู้ได้รับใบอนุญาตขายสุราประเภทที่ ๒ ทราบข้อ๔ การใช้เครื่องหมายปิดบนภาชนะบรรจุสุราตามข้อ๒ ให้ดำเนินการดังนี้๔.๑ให้ผู้ได้รับใบอนุญาตขายสุราประเภทที่ ๒ ยื่นคำขอรับเครื่องหมาย ตามแบบ ภส. ๐๖ - ๒๑ ท้ายประกาศนี้พร้อมเอกสารและหลักฐานที่ระบุไว้ในแบบคำขอดังกล่าวต่อเจ้าพนักงานสรรพสามิตณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานที่ขายสุราตั้งอยู่๔.๒เมื่อเจ้าพนักงานสรรพสามิตได้ตรวจสอบคำขอรับเครื่องหมาย พร้อมเอกสารและหลักฐานแล้วเห็นว่าไม่ถูกต้องครบถ้วน ให้แจ้งเป็นหนังสือให้ผู้ยื่นคำขอแก้ไขเพิ่มเติมคำขอหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดในกรณีที่เจ้าพนักงานสรรพสามิตได้ตรวจสอบคำขอรับเครื่องหมายพร้อมเอกสารและหลักฐานแล้วเห็นว่าถูกต้องครบถ้วนให้เสนอสรรพสามิตพื้นที่หรือสรรพสามิตพื้นที่สาขาเพื่อพิจารณาอนุมัติให้รับเครื่องหมายจากผู้ได้รับอนุญาตให้พิมพ์เครื่องหมาย๔.๓ให้ผู้ได้รับใบอนุญาตขายสุราประเภทที่ ๒ ที่ได้รับอนุมัติให้รับเครื่องหมายตามข้อ ๔.๒ รับเครื่องหมายจากผู้ได้รับอนุญาตให้พิมพ์เครื่องหมายตามข้อ ๓ ตามจำนวนเครื่องหมายที่ได้รับอนุมัติและนำเครื่องหมายไปเก็บไว้ในสถานที่ขายสุรา๔.๔เมื่อผู้ได้รับอนุญาตให้พิมพ์เครื่องหมายได้ลงลายมือชื่อในแบบคำขอรับเครื่องหมายและจ่ายเครื่องหมายให้ผู้ได้รับใบอนุญาตขายสุราประเภทที่๒ แล้ว ให้ผู้ได้รับใบอนุญาตขายสุราประเภทที่ ๒ สำเนาแบบคำขอรับเครื่องหมายดังกล่าวไว้เป็นหลักฐานและสำเนาให้สรรพสามิตพื้นที่หรือสรรพสามิตพื้นที่สาขาที่อนุมัติให้รับเครื่องหมายตามข้อ๔.๒ ด้วยอีกฉบับหนึ่ง๔.๕ผู้ได้รับใบอนุญาตขายสุราประเภทที่ ๒ จะต้องปิดเครื่องหมายบนภาชนะบรรจุสุราตามตัวอย่างการปิดเครื่องหมายท้ายประกาศนี้ก่อนนำสุราออกแสดงเพื่อขายเว้นแต่ผู้อำนวยการสำนักมาตรฐานและพัฒนาการจัดเก็บภาษี ๑ จะสั่งเป็นอย่างอื่น และต้องบันทึกรายการสุราและรหัสเครื่องหมายในระบบควบคุมการเบิกจ่ายและการติดตามเครื่องหมาย พร้อมทั้งจัดทารายงานควบคุมการรับ- จ่าย เครื่องหมายของผู้ได้รับอนุญาตขายสุราประเภทที่ ๒ สำหรับคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรและรายงานการใช้เครื่องหมายของผู้ได้รับอนุญาตขายสุราประเภทที่๒ สำหรับคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรตามแบบท้ายประกาศนี้และยื่นรายงานทั้ง ๒ ฉบับดังกล่าวต่อสรรพสามิตพื้นที่หรือสรรพสามิตพื้นที่สาขาที่อนุมัติให้รับเครื่องหมายตามข้อ๔.๒ ภายในวันที่ ๑๕ ของเดือนถัดไปกรณีเครื่องหมายชำรุดสูญหาย หรือขาดจำนวนไปจากที่เก็บรักษาไว้ ให้ผู้ได้รับใบอนุญาตขายสุราประเภทที่ ๒แจ้งสรรพสามิตพื้นที่หรือสรรพสามิตพื้นที่สาขาแห่งท้องที่ที่สถานที่ขายสุราตั้งอยู่ทันทีที่ทราบถึงการชำรุด สูญหาย หรือขาดจำนวนไปโดยให้แจ้งเหตุแห่งการชำรุด สูญหายหรือขาดจำนวนไป พร้อมหลักฐานต่าง ๆที่เกี่ยวข้องข้อ๕ การใช้เครื่องหมายบนภาชนะบรรจุสุราในข้อ๒ และข้อ ๔ ให้ใช้บังคับตั้งแต่วันที่ ๑ มกราคม ๒๕๖๒ เป็นต้นไปข้อ๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๐ กันยายน พ.ศ. ๒๕๖๑กฤษฎา จีนะวิจารณะอธิบดีกรมสรรพสามิต[เอกสารแนบท้าย]๑.คำขอรับเครื่องหมายที่ใช้ปิดบนภาชนะบรรจุสุราสำหรับสุราที่ขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร (ภส.๐๖ - ๒๑)๒.รายงานควบคุมการรับ - จ่าย เครื่องหมายของผู้ได้รับใบอนุญาตขายสุราประเภทที่ ๒สำหรับคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร๓.รายงานการใช้เครื่องหมายของผู้ได้รับใบอนุญาตขายสุราประเภทที่ ๒สำหรับคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร๔.ตัวอย่างเครื่องหมายที่ใช้บนภาชนะบรรจุสุราสำหรับสุราที่ขายในคลังสินค้าทัณฑ์บนประเภทร้านค้าปลอดภาษีอากรตามกฎหมายว่าด้วยศุลกากร(ดูข้อมูลจากภาพกฎหมาย)พิมพ์มาดา/จัดทำ๘ กุมภาพันธ์๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๖๔ ง/หน้า ๑๗/๒๒ ตุลาคม ๒๕๖๑